8 Nanshi, boba badi mu bumo na Kidishitu Yesu kebadipo kyobaponejibwa.2 Mwanda kijila kya owa mushipiditu uleta būmi mu bumo na Kidishitu Yesu kibakukūla+ ku kijila kya bubi ne kya lufu.3 Kyokya kekyadipo kibwanya kulonga Bijila+ mwanda byadi bizoze+ kupityila ku ngitu, Leza walongele’kyo na kutuma wandi Mwana+ mu ngitu iifwene na ngitu ya bubi+ ne pa mwanda wa bubi, waponeja bubi mu ngitu,4 amba misoñanya myoloke ya Bijila ifikidile motudi batwe+ banangila mwendele mushipiditu, ke mwendele ngitupo, aa.+5 Mwanda boba beendeja mwendele ngitu batanga mityima yabo ku bintu bya ngitu,+ ino boba beendeja mwendele mushipiditu, ku bintu bya mushipiditu.+6 Mwanda kuta mutyima ku ngitu i lufu,+ ino kuta mutyima ku mushipiditu i būmi ne ndoe;+7 mwanda kuta mutyima ku ngitu i lwana na Leza,+ mwanda ayo keikōkelangapo bijila bya Leza bininge, kadi bine keibwanyapo.8 Nanshi boba badi mu bumo na ngitu kebakokejapo kusangaja Leza.9 Inoko, shi bine mushipiditu wa Leza wikele bine momudi, nankyo banwe mudi mu bumo na mushipiditu,+ ke mwendele ngitupo, aa. Ino shi muntu kadipo na mushipiditu wa Kidishitu, yao muntu ke wandipo.10 Ino shi Kidishitu udi nenu umbumo,+ nabya umbidi i mufwe pa mwanda wa bubi, ino mushipiditu ao i būmi pa mwanda wa boloke.11 Shi pano mushipiditu wa yewa wasangwile Yesu mu bafwe udi momudi, nabya yewa wasangwile Kidishitu Yesu mu bafwe+ ukalamuna ne imbidi yenu ya lufu ke myūmi+ kupityila ku mushipiditu wandi udi momudi.12 Shi ke pano, a banabetu, ketuningilwepo kukōkela ngitu na kwiendeja mwendele ngitu;+13 mwanda shi mwiendeje mwendele ngitu, nankyo bine mwi ba kufwa; ino shi mwipaye bilongwa bya ngitu+ na mushipiditu, mukekala bōmi.+14 Mwanda bonso baludikwa na mushipiditu wa Leza, bine i bana ba Leza.+15 Mwanda banwe kemwatambwilepo mushipiditu wa bupika wimulengeja moyo dikwabo, ino mwatambwile mushipiditu wa kwimwalamuna kemudi bana, mushipiditu otwita nao amba: “Abba,* Tata!”+16 Mushipiditu mwine usapulanga bukamoni na mushipiditu wetu+ amba twi bana ba Leza.+17 Nanshi shi twi bana ba Leza, nankyo kadi twi bampyana—bine bampyana ba Leza, ino bakapyana+ pamo na Kidishitu—wivwane shi tususuke bidi pamo nandi+ amba tutumbijibwe ne ntumbo pamo nandi.+18 Mwanda namone amba masusu a kino kitatyi keadingakenepo nansha bityetye na ntumbo isa kusokolwa motudi.+19 Mwanda bipangwa bitengele na kipyupyu kusokolwa kwa bana ba Leza.+20 Mwanda bipangwa byāfikijibwe ku bukobakane,+ ke abyopo bine byāsakile, aa, ino i kupityila kudi yewa wēbifikije’ko, pa mwanda wa lukulupilo21 amba bipangwa nabyo bikakūlwe+ mu bupika bwa kubola ne kwikala na bwanapabo bwa ntumbo budi na bana ba Leza.22 Mwanda tuyukile amba bipangwa byonso pamo bibinzanga’nka kubinza ne kususuka pamo kufika ne pano.23 Ke enkapo kyakyo, ino ne batwe bene badi na kyangulwa kibajinji, ke mushipiditu kadi, bine, netu tubinzanga munda mwetu+ pano potutengele na kipyupyu kwalamunwa ketudi bana,+ kunyongololwa mu imbidi yetu na kinkūlwa.24 Mwanda twapandijibwe mu luno lukulupilo; ino lukulupilo lumweka na meso ke lukulupilopo, mwanda shi muntu wamone kintu, le ekikulupile’ni, a?25 Ino shi tubakulupila+ kyokya kyoketumwenepo,+ nabya twikitengelanga na kipyupyu ne kūminina.+26 Mo monka ne mushipiditu nao wiyanga kwitukwasha mwanda wa bukōkekōke bwetu;+ ke-pantu ketuyukangapo mwanda mwine otufwaninwe kulomba mobifwaninwe, ino mushipiditu ao mwine witusengelanga na imbinzo yampikwa kunenwa.*27 Inoko yewa usātanga mityima+ uyukile mwikadile mushipiditu, mwanda ao usengelanga bajila monka musakila Leza.28 Tuyukile amba Leza ulengejanga mingilo yandi yonso ingidile pamo mwanda wa kamweno ka boba basenswe Leza, boba bene betyilwe kukwatañana na mpango yandi;+29 mwanda boba bawayukile dibajinji bo bonka bawatongele kala bekale kulonda kyelekejo kya wandi Mwana,+ amba ekale ke umbedi+ mu banababo bangibangi.+30 Ne kadi, boba bawatongele kala+ bo bonka bawaityile;+ kadi boba bawaityile bo bonka bawatelele bu boloke.+ Mfulo mfulō boba bawatelele bu boloke bo bonka baatumbije.+31 Penepo, le tunene’byo namani? Shi Leza udi netu, le ukalwa netu i ani?+32 Byakaelēlepo kunyuma nansha wandi Mwana mwine, ino wamupēne pa mwanda wa batwe bonso,+ le abulwe kwitupa na mutyima tō ne bintu bikwabo byonso pamo nandi?33 Lelo i ani ukasambila batongwe ba Leza?+ Leza ye Mwine wibatela bu boloke.+34 Le i ani ukebaponeja? Kidishitu Yesu ye aye wafwile, en-en, kutabukidila ye mwine wasangwilwe, udi ku kuboko kwa lundyo kwa Leza,+ kadi witusengelanga batwe.+35 I ani le uketusansanya na buswe bwa Kidishitu?+ Le i byamalwa’ni, i tusua’ni, i kupangwapangwa’ni, i nzala’ni, i mutaka’ni, i kyaka’ni, nansha i kipete?+36 Monka mokilembelwe amba: “Pa mwanda obe twipaibwanga dyuba dyonso; betumonanga pamo bwa mikōko ya kutapa.”+37 Inoko, mu bino byonso’bi tutambanga’mo banekenye nekenyē+ kupityila kudi yewa wetusenswe.38 Mwanda nkulupile na kusumininwa’mba nansha lufu nansha būmi nansha bamwikeulu nansha maludiki nansha bintu bidi’ko pano nansha bintu bikāya’ko nansha bukomo+39 nansha bula bwa mūlu nansha bula bwa munshi nansha kipangwa kikwabo kyo-kyonso, kebikakokejapo kwitusansanya na buswe bwa Leza budi mudi Kidishitu Yesu Mfumwetu.
bem_Latn